lflage/wiki-talks huggingface dataset:
Diskuto:Moldavio

message: Moldavio* (aŭ Moldavujo, moldave Moldova) estas nomo de lando en Orienta Eŭropo kaj ankaŭ nomo de regiono de Rumanio.
*Landkodo: MD.
*E-nomo: [a] Moldavujo; [o] Moldava Respubliko.
*Nacia nomo: Republica Moldova.
*Areo: 33.700 kv.km.
*Politika sistemo: evoluanta demokratio.
*Ŝtatestro: prezidento Vladimir VORONIN.
* Ĉefurbo: Kiŝinevo (374 mil).
*Urboj: Tiraspol (110 mil), Bălţi (105 mil).
*Loĝantaro: 4.344.000  (2001), inter ili 65% moldavoj, 14% ukrainoj, 13% rusoj, 3,5% gagauzoj, 2% bulgaroj, 1,5% judoj, ankaŭ troviĝas belorusoj, poloj, ciganoj, germanoj, armenoj, litovoj, azeroj, tataroj, ĉuvaŝoj, uzbekoj ktp.
*Ŝtatlingvoj: rumana, rusa.
*Kredantoj: ortodoksuloj, katolikoj.
*Eksporto:  kemiaĵoj, nutraĵoj, vino, tekstilindustriaj produktaĵoj, tabako.
*Pokapa MEP: 920 $.
*Himno: Limba noastră (Nia lingvo)
thread_title:  La malnova "landtabelo" jam kopiiĝis ĉi-tien en junio 2008‎. De tiam la paĝo havas normalan informkeston.
Diskuto:Albanio

message: Kio pri Konstantin Kristoforidhi eble iel mencii sub LINGVO al tio ankaŭ ? Li havas la meriton ke li kreis la bazon por unueciĝo de ambaŭ variantoj al tutnacia lingvo. En 1867 li estris komisionon de literaturaj verkistoj, kiuj difinis la tn. Stamboller-alfabeton (iometa adapto de la latina alfabeto) kiel normo por la eldonado de libroj en la albana.-Alifono (diskuto) 21:41, 19 feb. 2018 (UTC)

message: Eble en aparta ŝablono? Mi ne sufiĉe bone konas la teknikaĵojn por fari ĝin mem. Sj1mor (diskuto) 12:40, 21 apr. 2022 (UTC)
thread_title:  {{Situo sur mapo/+ | Albanio
Diskuto:Spektoradego

message: Observa radego: ĉu ĝi celas unuafoje observadon aŭ distriĝon? Observa radego estas enprefekta nomumo de tiu giganta rado (Bildvortaro 524. p.). Narvalo 16:30, 13. Jun 2008 (UTC)
thread_title:  Observa radego 

message: Proponita de:  Alaŭdo  ۩ ✉ ₪ 13:18, 15. Jun 2008 (UTC)
* Por: #  -- Yekrats 10:55, 16. Jun 2008 (UTC)
#  -- Punktor 15:29, 16. Jun 2008 (UTC)
#  -- Bea 07:18, 17. Jun 2008 (UTC)
#  Dankon pro la bona artikolo Thomas Guibal 11:53, 17. Jun 2008 (UTC)
* Kontraŭ:
* Sindetene:
* Rimarkoj: Mi planis fari ĝin la 100'000a artikolo, sed mistrafis. Tamen la artikolo nun estas la plej kompleta el ĉiuj lingvaj versioj kaj sufiĉe bonkvalita por fariĝi ADLS.  Alaŭdo  ۩ ✉ ₪ 13:18, 15. Jun 2008 (UTC)
replies: text: Ĉu Kategorio "Observaj radegoj"?
thread_title:  ADLS-diskuto 

message: Spektoradego laŭ mi estas erara termino, ĉar "spekti" ja estas "vidi" kaj "aŭskulti" samtempe (kiel en "spekti televidon"). En tiu radego oni ja nur rigardas, ne aŭskultas. Do "observoradego" aŭ "distroradego" taŭgas multe pli.
thread_title:  Erara nomo
Diskuto:Antisemitismo

message: Kontraŭjudismo estas perfekta, ĉar ĝi respektas Esperantan vortfaradon. Ne estas utila fari kiel en la franca. Kontraŭ sufiĉas por traduki la anti-vortojn kaj la contre-vortojn. Vi vidu
tie kaj tie
por kompreni pri la vortfarado kaj la tradukproblemoj. 86.210.7.63 05:43, 17. Jun 2008 (UTC)
(Estas skribata franclingve, sed ni dovus esperantlingve tiujn interesajn tekstojn.)
thread_title: Tradukproblemoj

message: La komento, kiu klarigas kial la kutima vorto "antisemitismo" ne taŭgas kaj devas nepre nomiĝi "kontraŭjudismo" estas lingve kaj esence erara.  Mi forte rekomendas remeti la artikolon ĉi tien kaj alidirekti "kontraŭjudismo"-n ĉi tien. -- 02:10, 25 maj. 2009‎ Filozofo
replies: text: Mi fakte tute konsentus kun la anonima franca kontribuinto de 2008, ke "kontraŭjudismo" estas multe pli klara vorto ol "anti-semit-ismo". ThomasPusch (diskuto) 20:28, 27 okt. 2021 (UTC)
thread_title:  Komento pri komento lingve kaj enhave erara 

message: Ĉu ne estas pli ĝusta esperantigita nomo al la artikolo? Sj1mor (diskuto) 21:42, 9 jan. 2023 (UTC)
replies: text: Tiuj ĉi formoj estas apenaŭ rekoneblaj kaj tute ne uzataj. PIV: antisemitismo  RG72 (diskuto) 09:16, 10 jan. 2023 (UTC)
thread_title:  Ŝemidofobio aŭ Ŝemida malamo
Diskuto:Bocvano

message: Kvankam mi ne konsentas kun agmaniero de Kwamikagami sendiskute ŝanĝi landnomon en vikipedia artikolo, mi opinias ke li iel pravas enkonduki la nomon "Cvanujo" ĉar la vorto Bocvano ja venas el cvanlingva vorto kiu signifas "lando de la Cvanoj". Arno Lagrange ✉ @ ₪ 09:02, 6. Aŭg 2010 (UTC)
Legu jenon: 
Jes, la Esperanto por Botswana estas Cvanujo aŭ Cvanio, same kiel aliaj landoj nomitaj de ilia ĉefa gento. Oni ne diras jen la secvana lingvo, sed la cvana lingvo; ne la bacvanoj aŭ unu mocvano, sed la cvanoj kaj unu cvano, kaj do simile one priparolas Cvanujon, ne Bocvano.
Aŭ eble ni povas alinomigi Anglion al Englando, Germanion al Dojĉlando, Ĉinion al Ĝongvoo.
Ne troviĝas multaj afrikaj landoj nomitaj de gento; aliu estas Ugando, sed Gandujo estas jam regiono en Ugando (Gandio?). Ankaŭ Svazilando kaj Sotujo/Sotio (Lesoto).  Kwamikagami 21:47, 6. Aŭg 2010 (UTC)
replies: text: Kwamikagami, laŭ principe vi pravas. Nur la afero ne estas tiom simpla. Esperanto havas tradiciojn kaj vortprovizon agnoskitan de diversaj rimedoj. Ekzemple PIV kaj Bertilejo mencias "Bocvano" kaj ne Cvanujo. Vi pravas levi la diskuton, sed drasta ŝanĝo en Vikipedio ne eble estas la plej bona rimedo por antaŭenirigi lingvan evoluon. Mi proponas kompromisan solvon: konservi la artikolon sub Bocvano kaj en ĝi mencii la prave proponitan alternativon Cvanujo. Arno Lagrange ✉ @ ₪ 12:48, 7. Aŭg 2010 (UTC)
thread_title: Ĉu Bocvano ĉu Cvanujo? 

message: Saluton. Mi ĵus forigis la vorton "de" el la esperanta traduko de la oficiala kompleta nomo "Respubliko Bocvano", ĉar "de" ĉikaze tro rekte sekvis la anglan  nomon "Republic of Botswana". Ĉikaze esperanto ja sekvas la germanan kaj slavan lingvojn, ne la okcidentajn. Mi pensas, ke jam foje okazis diskuto pri ĉi tiu problemo. Sed novuloj kaj eksteraj helpuloj ja kutime scias nenion pri tio. --Tlustulimu (diskuto) 15:12, 3 Mar. 2016 (UTC)
thread_title:  Respubliko Bocvano
Diskuto:Melanino

message: La plejparto da kunmetitaj vortoj pri melaninaj temoj (ekz. melanogeno, melanocito, melanogenezo, melanoblasto, melanomo, melanozo...) uzas prefiksecan "melano-" anstataŭ "melanino-". Pro tio, eble "melano" ŝajnas esti radiko same kiel melanino, sed mi neniam vidi ĝin "nuda". Skemismaj versioj de sciencaj/medikaj vortoj verŝajne uzu "melanino-", ekz. melaninkreado (melanogenezo). Eb.eric 02:59, 18. Jun 2008 (UTC)
Jen retejo kun pritemaj terminoj: http://vortareto.free.fr/dictionnaire/fr-esp/m.htm
thread_title:  Esperanta termino
Diskuto:Vortfarado

message: Vi vidu tie kaj tie
por kompreni la vortfaradon kaj la tradukproblemojn. 86.210.7.63 09:57, 18. Jun 2008 (UTC) (Estas skribita franclingve, sed ni dovus Esperantlingvi tiujn interesajn tekstojn.)
thread_title: Gravaj tekstoj

message: Mi dubas pri la sekcio "Komparu kun". Kion intencas la titolo? Poste sekvas granda listo de ligiloj, kie plejmulto estas neekzistantaj paĝoj, pluraj estas iom nekompreneblaj terminoj. Mi preferus forigi aŭ kaŝi tiujn ligilojn, ĉar ili ne donas iun avantaĝon. Se mi ne eraras, la enhavo ne ŝanĝiĝis ekde la komenco, en 2004-2005. Zmila21 (diskuto) 16:18, 23 mar. 2021 (UTC)
replies: text: Saluton, . Mi pensas, ke la ĉapitro en la nuna formo estas eĉ superflua kaj apenaŭ savebla pro la granda amaso de ruĝaj ligiloj. --Tlustulimu (diskuto) 16:26, 23 mar. 2021 (UTC)
thread_title:  Komparu kun
Diskuto:Futbala Mondpokalo 1930

message: Monda Ĉampionado de Futbalo 1930	Monda Ĉampionado de Futbalo 1930
                                	
Loko                            	
Nombro de landoj                	13 (13 en fina turniro)
Ĉampiono                        	
Komenca ludo                    	13-a de julio 1930
Finalo                          	30-a de julio 1930
Spektantoj                      	434.500  (24.139 po ludo)
Goloj                           	70 (averaĝe 3,89 je ludo)
Golreĝo                         	Guillermo Stábile (8 goloj)
thread_title: Malnova ŝablono
Diskuto:Alko

message: Kiel estas korekte: "naĝas trans lagon" aŭ "naĝas trans lago"? Mi opinias, ke "naĝas trans lago", sed ne volas korekti, kiom ne kompetentas pri Esparanto. --D.M. from Ukraine 22:24, 21. Jun 2008 (UTC)
replies: text: La du frazoj havas du malsamajn signifojn. Tiel mi pensas: 1. "naĝi trans lago" signifas ke la loko kie oni naĝas estas trans la lago (do ĉe la alia flanko). 2. "naĝi trans lagon" signifas ke oni naĝas de unu flanko ĝis la alia. Eb.eric 00:07, 22. Jun 2008 (UTC)
replies: text: :Mi dankas. --D.M. from Ukraine 20:33, 22. Jun 2008 (UTC)

message: Kio ili estas? --Haruo (diskuto) 19:18, 13 Apr. 2012 (UTC)
thread_title:  arusoj
Diskuto:Rivero Kankakee

message: Multe dankon! (por la korektadoj!)

message: Bonvolu aldoni la bildojn kiuj estas en la angla versio. Dankegon!
replies: text: Saluton! Tute ne dankinde; mi ja mem ĉiam ĝojas, kiam alia vikipediisto helpas al mi. Cetere - vi ja vidis - kiom da malĝustaj esprimoj mi mem ne rimarkis (ekz.: "estis uzanta"). Do: ankaŭ dankon! La foto nun estas el la angla versio (la alia vere malbelis, brrr). Amike Punktor 10:08, 22. Jun 2008 (UTC)
replies: text: :Alia demando: Vi ŝanĝigis "malsekejo" (vidu : http://eo.wikipedia.org/wiki/Malsekejo ), kaj skribis "marĉejo" - en la angla versio legeblas "wetlands" (http://en.wikipedia.org/wiki/Wetlands), la traduko de "wetlands" estus "malsekejo", ĉu ne?. Mi ne scias ĉu "malsekejo" aŭ "marĉejo" estas pli bone. Punktor 10:18, 22. Jun 2008 (UTC)
replies: text: ::Multe Dankon! Mi parolis kun mia amiko, kaj li diris al mi ke 'marĉejo' estus pli bone. Sed, mi eblas ŝanĝi ĝin al malsekejo, ĉar jam ekzistas artikolon pri 'malsekejo'.
thread_title:  Bildoj
Diskuto:Futbala Mondpokalo 1954

message: Monda Ĉampionado de Futbalo 1954	Monda Ĉampionado de Futbalo 1954
                                	
Loko                            	
Nombro de landoj                	38 (16 en fina turniro)
Ĉampiono                        	
Komenca ludo                    	16-a de junio 1954
Finalo                          	4-a de julio 1954
Spektantoj                      	880.000 (34.000 po ludo)
Goloj                           	140 (averaĝe 5,4 je ludo)
Golreĝo                         	Sándor Kocsis (11 goloj)
thread_title: Malnova ŝablono
Diskuto:Futbala Mondpokalo 1990

message: Monda Ĉampionado de Futbalo 1990	Monda Ĉampionado de Futbalo 1990
                                	
Loko                            	
Nombro de landoj                	116 (24 en fina turniro)
Ĉampiono                        	
Komenca ludo                    	8-a de junio 1990
Finalo                          	8-a de julio 1990
Spektantoj                      	2.500.000  (48.077 je ludo)
Goloj                           	115 (averaĝe 2,21 je ludo)
Golreĝo                         	Salvatore Schillaci (6 goloj)
thread_title: Malnova ŝablono
Diskuto:Futbala Mondpokalo 1994

message: Monda Ĉampionado de Futbalo 1994           	Monda Ĉampionado de Futbalo 1994
150px|Emblemo de la Futbala Mondpokalo 1994	150px|Emblemo de la Futbala Mondpokalo 1994
Loko                                       	
Nombro de landoj                           	147 (24 en fina turniro)
Ĉampiono                                   	
Komenca ludo                               	17-a de junio 1994
Finalo                                     	17-a de julio 1994
Spektantoj                                 	5.587.538 (68.991 po ludo)
Goloj                                      	141 (2,71 po ludo)
Golreĝo                                    	Hristo Stoichkov (6 goloj) Oleg Salenko (6 goloj)
thread_title: Malnova ŝablono
Diskuto:Futbala Mondpokalo 2002

message: Monda Ĉampionado de Futbalo 2002	Monda Ĉampionado de Futbalo 2002
                                	
Loko                            	
Nombro de landoj                	198 (32 en fina turniro)
Ĉampiono                        	
Komenca ludo                    	31-a de majo 2002
Finalo                          	30-a de junio 2002
Spektantoj                      	2.700.000 (42.000 po ludo)
Goloj                           	155 (2,4 po ludo)
Golreĝo                         	Ronaldo (8 goloj)
thread_title: Malnova ŝablono
Diskuto:Variablo

message: Al mi ŝajnas la vorto "variablo" malbonan esperantigaĵon. Kial "variablo"? Ĉu estas vorto varianta el "varii"?140.254.97.218 16:03, 26. Jun 2008 (UTC)
replies: text: Efektive "variablo" povas esti konsiderata nur aparta novradiko sen rilato al "varii". Tamen eblas esprimi ĉi tiun koncepton ankaŭ surbaze de la oficiala radiko "varii": La Listo de simplaj samsignifaj vortoj rekomendas la vorton "varianto" (participo de "varii"), kiu estas tute logika en ĉi tiu signifo (kompreneble ĝi estas iom metafora, ĉar ne temas pri persono, sed ja la matematika lingvaĵo estas ĉiuokaze riĉa je metaforoj: "korpo", "ringo", "ideala" ktp estas matematikaj fakvortoj kun metaforaj signifoj). La Reta Vortaro ankaŭ listigas ĉi tiun signifon por "varianto", sed nomas ĝin arĥaismo. Ŝajnas al mi malnoble provi forpuŝi iun pli logikan formon el Esperanto stampante ĝin kiel "arĥaismon": Fakte Esperanto ne estas tiom vastskale uzata en fakaj kuntekstoj ke oni povas senchave paroli ĉe iuj maloftaj fakaj terminoj pri klara diferenco inter arĥaismoj kaj vivantaj vortoj: Ja ankaŭ la terminoj nomataj vivantaj estas nur malofte uzataj.

text: Verŝajne la kialo por la malakcepto de "vari·ant·o" en la senco de "variabl·o" estas ke ekzistas ankaŭ la unuradika vorto "varian·o" ("iomete diferenca redakcio de teksto"). Tamen tiun ĉi radikon oni povas eviti ankaŭ per la uzo de la radiko "varii": La listo de simplaj samsignifaj vortoj ĉi-kaze proponas la terminon "variaĵo". Uzi "vari·aĵ·o" kaj "vari·ant·o" surbaze de la radiko "vari·i" ŝajnas al mi multe pli klara kaj facila solvo ol havi tri apartajn radikojn "variant·o", "variabl·o" kaj "var·i", el kiu la unua povus esti miskomprenata kiel derivaĵo de la tria.

text: Mi nun listigas la alternativon "varianto" en la artikolo. Mi aldone proponas ke ni ŝanĝu la titolon al "varianto (matematiko)" (ĉe varianto ni tiam havu apartigilon, kaj la nuna artikolo "varianto" estu ĉe "variaĵo"). Ĉu iu kontraŭas? Marcos 12:03, 12. Dec 2009 (UTC)
thread_title: Kial Variablo?
Diskuto:Koreio

message: Saluton!
Mi dubas pri la korekteco de la termino "Koreio"!
1) Laŭ la "Akademio de Esperanto": Koreo = Nomo monde internacia. La korea etno nomiĝas Hanoj; sinonimo por la lando: Hanlando. Ne konfuzu Hanoj kun Ĥanoj, ĉefgento de Ĉinio.
2) Laŭ la PIV (de 1987): Kore/o = Montana duoninsulo, inter la Japana Maro kaj la Maro Flava, hodiaŭ dividita en du ŝtatoj: la norda Popoldemokratio (Nord-Koreo) kaj la suda Respubliko (Sud-Koreo). - kore/a = Rilata al la koreanoj aŭ al Koreo. - kore/an/o = Ano de la ĉefgento loĝanta en Koreo.
Ĉu ekzistas ebleco pripensi supran terminon?
Amike --Bibiko, K.-P. 13:44, 29. Jun 2008 (UTC)
replies: text: Saluton. En la Nova PIV (de 2002, sur paĝo 608) la difino estis ŝanĝita:
# 
#

text: Mi ne scias, ĉu eble jam okazis diskuto pri ĉi tiuj terminoj. Kore --Tlustulimu 14:35, 29. Jun 2008 (UTC)
thread_title:  Ĉu Koreio aŭ Koreo?
Diskuto:Valencia Komunumo

message: Uzanto: Kial "Valencilando" aperas antaŭ ol "Valencia Komunumo" (la oficiala nomo)?

message: The correct proportions of the flag are 2:3, non 1:2
References:
Catalan association of vexillology  
Catalan association of vexillology
Flags.net
Web of Spanish society of vexillology
Enciclopedia Encarta 
http://www.san.gva.es/cas/inst/homeinst.html
http://www.flags.net/country.php?country=SPAN§ion=CURR&category=SUBN
http://www.minusval2000.com/version3/ocio/valencia/index.html
http://www.es.all-biz.info/regions/?fuseaction=adm_oda.showSection&sc_id=1&rgn_id=6
http://enciclopedia.us.es/index.php/Comunidad_Valenciana
http://club.telepolis.com/geografo/regional/espa/valint.htm
http://www.pueblosespana.net/myalbum-photo.lid-34-cid-15.htm
http://www.terra.es/personal/vexileon/sev/beval.htm
http://pista.dva.gva.es/ppal/Main?ISUM_Portal=87
http://www.angelfire.com/emo2/lourdespaises/simbolospatriosvalencia.html
http://www.angelfire.com/emo2/lourdespaises/Valencia.html
http://www.jdiezarnal.com/valenciatorresserranos.html
http://www.es.all-biz.info/regions/?fuseaction=adm_oda.showSection&sc_id=1&rgn_id=6
--85.53.66.146 17:19, 29. Jun 2008 (UTC)
thread_title: Correct proportions of the flag

message: Kial "Valencilando" aperas antaŭ ol "Valencia Komunumo" (la oficiala nomo)?
thread_title:  Neŭtrala vido-punkto.
Diskuto:Rivero Big Blue

message: Bonvolu aldoni la bildon de la Rivero Big Blue el la artikolo de la Angla Vikipedio.
Artikola Ligo: http://en.wikipedia.org/wiki/Big_Blue_River_(Indiana)
replies: text: Mi alŝutis ĝin al la Komunejo. Se vi havas demandojn, bonvolu kontakti min. -- Yekrats 01:49, 30. Jun 2008 (UTC)
thread_title:  Bildo
Diskuto:Trajno

message: Mi opinias ke la movbildo ĉe la komenco de la artikolo (de la ICE-trajno) estas tre ĝeniga, kaj estus pli bone havi senmovan por pli facile legi.  Ankaŭ, tiu foto ne tre bone demonstracias la koncepton de trajno, ĉar oni vidas nur antaŭan flankon de ĝi (kaj teĥnike ne estas vere trajno, sed motorvagonaro (verŝjane mi eraras, mi ne scias ĝustan vorton - jen la anglan artikolon).  Se neniu malkonsentas, mi ŝanĝos ĝin.
AlexW 17:05, 30. Jun 2008 (UTC)
replies: text: post sesjara paŭzo ... Mi miras ke neniu forigis la movbildon antaŭe, ĝi ne helpas la leganton kompreni pri la temo. Tempodivalse (diskuto) 02:57, 29 Dec. 2014 (UTC)
thread_title:  Movbildo?
Diskuto:Nacia himno de Litovio

message: Ĉi tie estas la ŝablono, ke nun estas sur la artikolo:
{{Naciaj himnoj de Eŭropo}}
Mi havas novan ŝablonon kun pli korektaj vikiligoj.  Ĝi estas ĉi tie:
Mi feliĉe povas meti la novan ŝablonon sur la paĝo, se aliaj vikipediistoj volas mia ideo.
TFCforever 19:27, 9. Jul 2008 (UTC)
thread_title:  Nova ŝablono?
Diskuto:D. B. Cooper

message: Tradukita el la angla elstara artikolo. Proponita de Thomas Guibal 08:30, 29. Jun 2008 (UTC)
*Por:
#  Marcos 11:34, 29. Jun 2008 (UTC)
#   Alaŭdo  ۩ ✉ ₪ 11:54, 29. Jun 2008 (UTC)
#  Punktor 16:52, 29. Jun 2008 (UTC) (krome mi volas gratuli korege pro la aspekto blu-ligila - do ĝojiga raraĵo)
*Detenas:
*Kontraŭ:
*Komentoj:
thread_title:  ADLS-diskuto
Diskuto:Okinavo

message: Mi timas ke estas malfacile por ne-japanoj kompreni ke Okinavo havas plurajn signifojn. 
Iuj lingvaj Vikipedioj (en, de, pt...) havas artikolon Okinavo (apartigilo), kiel apartigila paĝo dum Okinavo alidirektiĝas al Okinava prefektujo.
Ne-japanaj vikipediistoj, ĉu tiu sistemo estas faĉila por ne-japanoj kiuj ne scias plurajn signifojn de Okinavo?
Mi planas renomi Okinavo al "Okinavo (apartigilo)", kaj alidirektigi Okinavo al Okinava prefektujo
- Ryoho 10:39, 5. Jul 2008 (UTC)
replies: text: Tre bone! -- Yekrats 10:46, 5. Jul 2008 (UTC)
replies: text: :Laŭ mi la apartigilo estu ĉe "Okinavo", kiel en la japana kaj hispana Vikipedioj. Laŭ mi tute ne estas malfacile kompreni, ke "Okinavo" havas plurajn signifojn. Kaj eĉ se tio estus malfacile, ni tamen devus havi la apartigilon ĉe "Okinawa", por klarigi al la homoj, ke "Okinawa" havas plurajn signifojn. Marcos 18:31, 5. Jul 2008 (UTC)
replies: text: ::Dankon pro viaj opinioj!

text: ::Mi aldone anoncis tiun diskuton al Lvh-san kaj Kani-san, kiuj iom interesiĝis pri la artikolo. Mi proponas atendi iliajn opiniojn antaŭ redakto de la artikolo. Kore -Ryoho 14:47, 7. Jul 2008 (UTC)
Por mi krom la apartigilo, se tiu estas la demando, Okinavo estas perfekta esperanta vorto. Kiel ĉe multaj aliaj kazoj oni povas fari alidirektilon ekde Okinawa, kaj en la apartigila paĝo oni enmetu ĉiun signifon. Por nejapanoj Okinavo ĉefe estas insulo, kie okazis batalo dum la Dua Mondmilito.--kani 20:05, 7. Jul 2008 (UTC)
Jes, ankaŭ al mi "Okinavo" estas ĉefe insulo, do mi proponas, ke la artikolo "Okinavo" estu la apartigilo, kiu direktu al "Okinavo (insulo)" kaj "Okinavo (prefektujo)". "Okinawa" estu redirektilo al la apartigilo "Okinavo". Amike, Bea 07:59, 8. Jul 2008 (UTC)

text: Dankon ĉiuj.

text: Mi retiras proponon de alinomado de la titolo. Mi skribos tiun ĉi artikolon kiel apartigilon restigante titolon. Kore - Ryoho 14:46, 8. Jul 2008 (UTC)
thread_title:  Ĉu renomu titolon kiel apartigilon ?
Diskuto:Eŭropa Futbal-Ĉampionado 2008

message: Citaĵo de unua artikola frazo:
"La fina parto de la 13-a Eŭropa Futbal-Ĉampionado (oficiala nomo "UEFA EURO" 2008) okazis inter la 7-a kaj la 29-a de junio 2008 – unuafoje en du landoj samtempe, nome en la alpaj ŝtatoj Aŭstrio kaj Svislando."
Ne! Jam en la jaro 2000 ĝi okazis en Belgio kaj Nederlando.
Amike --Bibiko, K.-P. 13:36, 5. Jul 2008 (UTC)
Mi ankaŭ sammaniere pensas, mi korektas. --Arkadiusz Zychewicz 23:31, 16. Jan 2009 (UTC)
thread_title:  Unuafoje en du landoj?
Ŝablono-Diskuto:Informkesto komunumo en Svislando

message: Saluton. Mi ĵus alinomis ĝin por alĝustigi ĝin al iam proponita nomskemo por informkestoj. Bonvolu atenti tion, se vi kreas pliajn tiajn informkestojn. Kore --Tlustulimu 15:34, 8. Jul 2008 (UTC)
thread_title: Informkesto
Diskuto:Tajdo

message: Elektita kiel leginda je 20:51, 25 Apr. 2013 (UTC), vidu Vikipedio:Proponoj por legindaj artikoloj/Tajdo. --KuboF (diskuto) 20:51, 25 Apr. 2013 (UTC)
thread_title:  Leginda 

message: Ĉu iu povas ekspliki kial iuj lokoj havas malsamajn maksimumaj/minimumaj tajdolimoj unu la alian?  Ankaŭ, indas diagramon aŭ ion similan por ekspliki kiel tajdoj kreiĝas.  AlexW 18:39, 9. Jul 2008 (UTC)
thread_title: Tajdolimoj?
Diskuto:Longdistanca vagono

message: Vidinte la titolon 'Longdistanca Vagono', mi supozis ke la artikolo temu pri interurba vagono (t.e., kun komfortaj seĝoj, eble bufedo ktp, kiel ĉi tie aŭ ĉi tie), ne necese tia por dormi.  Ĉu pli bone translokigi tiun ĉi arikolon al 'dormovagono' aŭ 'pordorma vagono'?  (Mi ne scias, ĉu tia ĉi uzado estas jam uzata). AlexW 22:25, 9. Jul 2008 (UTC)
replies: text: La kutime uzata vorto estas "litvagono" kaj, se temas pri "modestaj kuŝlokoj" (laŭ PIV-vortumado), oni kutime diras "kuŝvagono". Tiuj 2 vortoj ne nur estas kutime uzataj, ne nur troveblas en PIV sed ankaŭ estas la oficialaj tradukoj de la multlingva Fervoja Terminaro eldonita de UIC, Internacia Fervoja Unio. Popolano (diskuto) 22:38, 20 nov. 2016 (UTC)
thread_title: Longdistanca aŭ Dormovagono?
Diskuto:Makrobiotiko

message: Jen mi enmetis iom longan tekston pri makrobiotiko, verkita de fakulo, ano de tiu filozofio. Necesus iom "neŭtraligi" la tekston, eble enmeti kelkajn pliajn subtitolojn, eble iom resumi supre. Antaŭdankon pro delikata redaktado. --Lu 11:33, 10. Jul 2008 (UTC)
thread_title:  Teksto de fakulo, iom "neŭtraligenda"
Diskuto:Nazo

message: Ĉu iu povus logike ligi ĉi tion al http://eo.wikipedia.org/wiki/Nazo ?
Kaj mi volis diri "pli" logike. Nazo funkcias kiel apartigilo sed kien nun direktas ĉiuj aliaj lingvoversioj.  --Tlustulimu 11:46, 14. Jul 2008 (UTC)
replies: text: Vere, tio estas tre konfuza Roberto 11:14, 14. Jul 2008 (UTC)
Saluton, Roberto. Mi proponas, ke ni kunfandigu la artikolojn Nazo kaj Nazo (organo), ĉar ambaŭ temas pri la sama korpoparto. Kore --Tlustulimu 11:46, 14. Jul 2008 (UTC)

message: Mi ne samopinias, ke mencio de enhavo el PIV kun deca referenco aŭ mencio de iuj esperantlingvaj proverboj estus "pirataĵo", ĉar PIV kaj la esperantlingva proverbaro estas bazo de la esperanta lingva kaj kultura fundamento, sed ĝustas ke sencas kunigi la tekstojn pri "Nazo" kaj "Nazo (organo)". Tial mi nun ŝovis ĉion esencan de la artikolo Nazo al Nazo (organo), do enhave kunigis la du artikolojn, tiel ke nun eblas ŝovi la artikolon "nazo (organo)" al la artikola nomo "nazo". Sendepende de tio, la artikolo el medicina vidpunkto ankoraŭ ne estas je pinta nivelo. Sed tio povas pluevoluiĝi poste*... Mi nun vokiĝas for de la komputilo kaj provizore interrompas min. ThomasPusch (diskuto) 16:59, 16 jun. 2021 (UTC)
replies: text: Mencio de enhavo el PIV kun deca referenco (kiel vi ĵus aldonis ĝin) ne estas pirataĵo, sed laŭvorta kopio de pluraj difinoj (kiel la antaŭa paĝo "Nazo") estas. Taylor 49 (diskuto) 06:51, 17 jun. 2021 (UTC)
replies: text: :* Dankon al Kani, kiu poste diligente pluevoluigis la tekston! ThomasPusch (diskuto) 12:13, 2 mar. 2022 (UTC)
thread_title:  Forigo de paĝo "Nazo" kaj ŝovo de "Nazo (organo)" al "Nazo"